અમદાવાદ: શુક્રવાર સાંજથી પ્રદેશ કોંગ્રેસ કાર્યાલય રાજીવ ગાંધી ભવન ખાતે ગુજરાત વિધાનસભાની ચૂંટણીના ઉમેદવારોની પસંદગીની કવાયત હાથ ધરાઇ હતી સ્ક્રીનિંગ કમિટીના ચેરમેન બાળાસાહેબ થોરાટની અધ્યક્ષતામાં સતત ત્રણ દિવસ સુધી બેઠકના દોરનો ધમધમાટ થયો હતો. જે દરમ્યાન કુલ ૧૮ર બેઠકો પૈકી ૭૦થી વધુ બેઠકો માટે કશ્મકશ હોઇ સ્ક્રીનિંગ કમિટી માટે સક્ષમ ઉમેદવારની પસંદગી પડકારરૂપ બની છે. જ્યારે અમદાવાદની વાત કરીએ તો શહેરની બાપુનગર, અમરાઇવાડી, જમાલપુર, નિકોલ, ઠક્કરબાપાનગર અને વટવા બેઠક માટે કોંગ્રેસમાં આપસમાં તીવ્ર સ્પર્ધાનો માહોલ છે.